jkorsvik/nowiki_second_scrape_merged huggingface dataset:
Gongfu-te

Gongfu-cha, (kinesisk: 功夫茶, pinyin: gōngfū chá), også kalt kinesisk teseremoni, er en forfinet og mildt ritualisert måte å drikke te på som i Kina har historisk utgangspunkt i Chaozhou- og minnankultur, og fremst praktiseres i provinsene Fujian og Guangdong, men også er kjent i Hongkong, Taiwan og Singapore. Den inngår i kinesisk tekultur som Lu Yu (728-804) beskrev i Teklassikeren.
Et kjennetegn er at man benytter større mengde te, men i stedet lar teen trekke i kortere tid enn ved vanlig brygging. Dette kan synes uøkonomisk, men benyttes te av høy kvalitet kan tebladene brukes flere ganger. Karakteren på teen endres for hver gang den brygges.
Det kinesiske navnets «kung fu» (gongfu) har ingen ting annet med kampsporten kung fu å gjøre enn at begge deler fordrer dyktighet («gongfu»).Til forskjell fra den betydelig mer ritualiserte japanske teseremonien, chanoyu, er den kinesiske vanligvis en uformell tilstelning som i sine minst utstuderte stunder helt enkelt er et spesielt vis å tilberede te på.Den vanligst benyttede teen er den lett oksiderte mørkegrønne til brunlige oolong fra Fujian, og de fleste foretrekker enkle små yixingkanner i leire fra byfylket Yixing sør i provinsen Jiangsu.


== Referanser ==
Forskerspiren

Forskerspiren er ett av hovedområdene i skolefaget Naturfag. Det er det eneste hovedområdet som er med i alle årstrinn på grunnskolen, samt i Vg1 på videregående skole.Hovedhensikten med Forskerspiren er å lære elevene naturvitenskapelige arbeidsmetoder for å bygge kunnskap. Læreplanen fastsetter at Forskerspiren skal ivareta disse dimensjonene i opplæringen: 

hypotesedanning
eksperimentering
systematiske observasjoner
åpenhet og diskusjoner
kritisk vurdering
argumentasjon
begrunnelser for konklusjoner
formidling


== Referanser ==


== Eksterne lenker ==
Forskerspiren fra Nasjonal digital læringsarena (NDLA)
Maskiner i Nirvana

Maskiner i Nirvana er rockebandet Raga Rockers' andre studioalbum og ble utgitt i 1985.
I 2007 ble albumet ble kåret til «Nummer 9 i Nye Takters kåring av tidenes beste norske plater».I 2014 ble tittelsangen kåret til nummer 19 i kåringen av «Nye Takters nasjonalsanger».


== Sporliste ==
Alle sanger er skrevet av Michael Krohn, unntatt hvor annet står.

«Maskiner i Nirvana» - 1:43
«Sannhet på boks» - 1:39
«Dårlig karma» - 4:15
«Blakk» - 1:26
«Aiellos riff» (Livio Aiello) 0:55
«Ekspander eller dø» - 1:57
«Skjønnhet» - 2:13
«Lørdag» - 2:34
«Alle pikers drøm» (Bruno Hovden/Krohn) 3:32
«Ting» - 1:58
«Søvnløse netter» - 1:44


== Medvirkende ==


=== Raga Rockers ===
Michael Krohn - sang
Bruno Hovden - gitarer
Tore Berg - gitarer, keyboard
Livio Aiello - bass
Jan Arne Kristiansen - trommer


=== Øvrige medvirkende ===
Ståle Hoff - gitar
Svein Solberg - miksing
Jon Rognlien - artwork
Rune Moen - artwork


== Referanser ==
Heliozela

Heliozela spp. er en slekt av  sommerfugler som hører til familien bladhullmøll (Heliozelidae). Tre arter er funnet i Norge. Det er gjort få funn, men disse små møllene blir lett oversett og er trolig vanligere enn tallet på funn skulle tyde på.


== Utseende ==
Små (vingespenn 5 – 7 mm for de artene som forekommer i Norden), slanke, mørke møll. Antennene er trådformede, rundt halvparten så lange som forvingen. De artene som finnes i Norden er mørkt brunlige eller gråaktige, ofte med små, lyse flekker på forvingen.


== Levevis ==
Hunnene legger egg på ulike løvtrær. De artene som forekommer i Norge, har larver på henholdsvis eik (Heliozela sericiella), or (Heliozela resplendella) og bjørk (Heliozela hammoniella). Larven lager en gangmine i bladet, ofte i eller langs midtnerven, når den er utvokst, skjærer den ut et ovalt bladstykke som den bruker til å lage seg et hylster, og firer seg ned på bakken. Larven etterlater dermed et karakteristisk, ovalt hull i bladet ved siden av den tomme minen. De voksne sommerfuglene flyr om dagen.


== Utbredelse ==
Slekten er utbredt over det meste av Jorda, men hovedtyngden av artene lever i Australia.


== Systematisk inndeling / europeiske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Incurvarioidea
Familien bladhullmøll, Heliozelidae
Slekten Heliozela Herrich-Schäffer, 1853
Heliozela hammoniella Sorhagen, 1885
Heliozela sericiella (Haworth, 1828)
Heliozela resplendella (Stainton, 1851)  – på or
Heliozela lithargyrellum (Zeller, 1850) – finnes i Frankrike og Italia


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 290 – 294. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr. [2]


== Eksterne lenker ==
(en) Heliozela i Encyclopedia of Life 
(en) Heliozela i Global Biodiversity Information Facility 
(no) Heliozela hos Artsdatabanken 
(sv) Heliozela hos Dyntaxa 
(en) Heliozela hos Fauna Europaea 
(en) Heliozela hos NCBI 
(en) Kategori:Heliozela – bilder, video eller lyd på Wikimedia Commons 
Heliozela – detaljert informasjon på Wikispecies
Varme dager

Varme dager er rockebandet Raga Rockers' tredje studioalbum og ble utgitt i 1986.


== Sporliste ==
Alle sanger er skrevet av Michael Krohn.

«Morgenraga» - 2:46
«Sangen om meg» - 1:57
«Stig» - 2:24
«Litt av en gjeng» - 3:09
«Stian med døden» - 1:18
«Radiator» - 2:58
«Varme dager» - 1:52
«Skyggen av tvil» - 4:16
«Løp» - 3:25
«Schwong» - 1:35
«Sannsynligvis ingenting» - 1:32
«Lang vei hjem» - 2:12


== Medvirkende ==


=== Raga Rockers ===
Michael Krohn - sang
Tore Berg - gitar, synthesizer
Livio Aiello - bass
Jan Arne Kristiansen - trommer


=== Øvrige medvirkende ===
Svend Undseth - saksofon, synthesizer
Stein Randgaard - gitar
Svein Solberg - tekniker
Peter Dahl - mastering
David O'Mohammed - fotograf
Øivind Westbye - artwork


== Eksterne lenker ==
Varme dager
FLK «Svend Foyn» (1931)

FLK «Svend Foyn» var et flytende hvalkokeri, bygget i 1931 for Hvalfangerselskapet Sydhavet A/S (Johan Rasmussen & Co, Sandefjord) til erstatning for FLK «Svend Foyn I». Den første sesongen, 1931/32, lå «Svend Foyn» og resten av den norske hvalfangstflåten i opplag på grunn av lave priser på hvalolje. I 1932 ble kokeriet solgt til Star Whaling Co Ltd (St Helier Shipowners Ltd) i London, der Tønsbergs Hvalfangeri var hovedaksjonær. «Svend Foyn» hadde åtte fangstsesonger i Sørishavet før andre verdenskrig.
Sverre Schjeldsøe var kaptein og bestyrer sesongene 37/38 og 38/39. Resultatet for disse sesongene ble hhv. 127 000 og 104 000 fat. Ekspedisjonen talte 346 mann, hvorav 220 jobbet på kokeriet og 126 mann på de ni hvalbåtene.
I august 1940 overtok Chr. Salvesen som driftselskap, men «Svend Foyn» ble aldri satt inn i fangst igjen. I mai 1941 ble skipet tilbakelevert eierne og satt i tankfart.
Under seiling fra New York til Liverpool ble hun 7. oktober 1941 angrepet av en tysk ubåt sør for Island. Hun var imidlertid i stand til å søke havn i Reykjavik, og gikk senere til Liverpool og Birkenhead for reparasjon. 30 personer omkom i angrepet.
Under en konvoi fra New York til Liverpool kolliderte hun 19. mars 1943 med isfjell sør for Grønland og sank to dager senere. 152 personer ble berget, mens 195 omkom.
Hun er oppkalt etter Svend Foyn, grunnleggeren av den moderne hvalfangst.


== Se også ==
Liste over flytende hvalkokerier


== Eksterne lenker ==
SVEND FOYN Lardex.net
Svend Foyn Uboat.net
Viserguttsykkel

Viserguttsykkel er en sykkeltype som tidligere ble brukt til varetransport, spesielt i byområder. Viserguttsyklene hadde et mindre forhjul enn andre sykler, lastekasse over forhjulet, eventuelt også over bakhjulet og solide støtteben ved parkering. De kunne også være utført som trehjulssykkel med to forhjul og lastekasse mellom dem.
Visergutter kunne være ansatt i bakerier, vaskerier, dagligvarebutikker, bokhandel, apoteker eller andre typer bedrifter som transporterte varer til sine kunder, hentet varer, hentet og leverte post o.l. 
Også motorsykler med tre hjul og lastekasse mellom bakhjulene ble brukt til varetransport. De krevde førerkort for motorsykkel og ble brukt av eldre arbeidstakere.
Juan Fuenmayor

Juan Fuenmayor (født 5. september 1979 i Maracaibo) er en venezuelansk fotballspiller som spiller for Deportivo Anzoátegui. Han er forsvarsspiller, og spilte frem til sommeren 2010 i den norske klubben Vålerenga.
Fuenmayor kom til Vålerenga fra klubben Zulia i 2009. Han har tidligere spilt for Unión Atlético Maracaibo. Han hadde kontrakt med Vålerenga frem til sommeren 2010. 30. juni 2010 ble det klart at Vålerenga ikke kom til å forlenge med Fuenmayor. I begynnelsen av juli trente han med Odd Grenland.
Fuenmayor er venezuelansk landslagsspiller, og debuterte på landslaget i 2005.


== Eksterne lenker ==
(en) Juan Fuenmayor – kategori av bilder, video eller lyd på Commons 
(en) Juan Fuenmayor – Transfermarkt 
(en) Juan Fuenmayor – national-football-teams.com 
(en) Juan Fuenmayor – FootballDatabase.eu 
(en) Juan Fuenmayor – Soccerway 
(en) Juan Fuenmayor – FBref 
(es) Juan Fuenmayor – as.com 
Profil på vif-fotball.no
Mario Roberto Martínez

Mario Roberto Martínez Hernández (født 30. juli 1989) er en honduransk‌ fotballspiller. Han er midtbanespiller, og spiller for den belgiske klubben RSC Anderlecht. Han har tidligere spilt for Vålerenga.
Martínez kom til VIF i mars 2009, på en låneavtale som løp ut i utgangen av november samme år. Vålerenga hadde opsjon på kjøp. Han forlot imidlertid klubben til fordel for Anderlecht.Martínez har representert Honduras på flere aldersbestemte nivåer, og er blant annet visekaptein for Honduras sitt U20-landslag som har kvalifisert seg for U20-VM i Egypt i 2009.


== Referanser ==


== Eksterne lenker ==
(en) Mario Roberto Martínez – Olympedia 
(en) Mario Roberto Martínez – Sports-Reference (OL-resultater – arkivert) 
(en) Mario Roberto Martínez – FIFA 
(en) Mario Roberto Martínez – Major League Soccer 
(en) Mario Roberto Martínez – Transfermarkt 
(en) Mario Roberto Martínez – national-football-teams.com 
(en) Mario Roberto Martínez – WorldFootball.net 
(en) Mario Roberto Martínez – FootballDatabase.eu 
(en) Mario Roberto Martínez – Soccerway 
(en) Mario Roberto Martínez – FBref 
Omtale på vif-fotball.no
Trine Lie Larsen

Trine Synøve Lie Larsen (født 23. november 1976) er kommunikasjonsdirektør i Bufdir og en forhenværende norsk politiker. Hun har tidligere vært kommunikasjonsdirektør i Utdanningsetaten i Oslo. Larsen har også ledet kommunikasjonsbyrået JKLs avdeling for myndighetskontakt. Hun var politisk rådgiver i Kultur- og kirkedepartementet fra 2006 til 2009. Fra 2004 til 2006 var hun generalsekretær i Arbeidernes ungdomsfylking. Hun er utdannet marinbiolog ved Universitetet i Oslo (cand.scient.).


== Eksterne lenker ==
Presentasjon hos Kultur- og Kirkedepartementet
Länsväg 1050 (Västra Götalands län)

Länsväg O 1050 er en svensk sekundær länsväg som går mellom den norsk-svenske grensen ved Tyslingmo og Håve i Strömstad. Veiens lengde er 6,7 km.


== Knutepunkter ==
 Västra Götalands län

Strömstad kommune Riksgrensen ved Tyslingmo → 102Fylkesvei 102 (Norge)
Lv1051 Lövliden
Lv1048 Nösteröd
Lv988 Håve
Stuart Baxter

Stuart Baxter (født 16. august 1953 i Birmingham, Storbritannia) er en tidligere engelsk fotballspiller som etter at han la opp som aktiv, har hatt en rekke oppdrag som fotballtrener. Han er fra 2007 landslagstrener for Finland og forlenget i 2009 kontrakten til 2012.


== Karriere som spiller ==
Baxter startet som profesjonell fotballspiller i Preston North End FC i 1971 hvor han var i fire år og spilte 41 kamper. Deretter hadde han et år i Dundee United uten å få kamper på førstelaget. Han flyttet derfor til Stockport County. Siden spilte han for Helsingborgs IF i Sverige i 1981, for South Melbourne FC i 1982, for San Diego Sockers i 1983 før han avsluttet karrieren som aktiv i Örebro SK året etter.


== Karriere som trener ==
I Örebro fikk han sitt første treneroppdrag i 1985 som trener for juniorlaget til klubben. Året etter ble han trener for Skarp IF. Han ble der bare et år, for i 1987 fikk han trenerjobben i portugisiske Vitória FC. Fra 1988 var han trener for Halmstads BK i tre år. Deretter fikk han fem år i Japan, først for Sanfrecce Hiroshima, deretter for Vissel Kobe. Fra 1998 til 2000 trente han AIK. De vant Allsvenskan i 1998 under hans ledelse, og året etter deltok de i Mesterligaen. I 2001 trente han FC Lyn Oslo, men det ble med det ene året, for året etter fikk han ansvaret for Englands U-19-landslag. Etter to år der ble han manager for Sør-Afrika, men han sluttet der og reiste tilbake til Vissel Kobe da Sør-Afrikas landslag ikke klarte å kvalifisere seg for VM i fotball 2006. I 2006 var han tilbake i Helsingborgs IF og ledet laget i UEFA-cupen.


== Referanser ==


== Eksterne lenker ==
(jp) Stuart Baxter – J.League Data (manager) 
(en) Stuart Baxter – Transfermarkt 
(en) Stuart Baxter – Transfermarkt (manager) 
(en) Stuart Baxter – WorldFootball.net 
(en) Stuart Baxter – Soccerway 
(en) Stuart Baxter – EU-Football.info (manager) 
(en) Stuart Baxter – Tyrkias fotballforbund (manager) 
Artikkel om Baxter i Aftenposten 31. mars 2009
Palisadoes

Palisadoes er en sandbanke utenfor Kingston, Jamaica.
Norman Manley International Airport og den gamle havnebyen Port Royal ligger på sandbanken.
Hamstring

Hamstring (avledet og lånt fra tysk Hamstern under første verdenskrig) er innsamling og lagring av mat eller andre varer for å kunne dekke behovet for disse i en fremtidig periode med mangel.
Mange dyr samler forråd av mat for vinteren, for eksempel gnagere som ekorn og rotter, men også en rekke fugler hamstrer. Hamsterens vane med å samle frø og annen mat i sine kinnposer har gitt dette dyret sitt navn. Det moderne mennesket har ikke lenger behov for å hamstre for vinteren, men hamstrer gjerne i forkant av mulige naturkatastrofer, prisøkninger eller i generelt ustabile tider. Hamstring basert på urealistiske forventninger om fremtiden kan gå over i en lidelse.


== Hamstring som lidelse ==

Noen former for hamstring hos mennesker kan gå over til å bli en lidelse, og kalles da gjerne samlemani. Samlemani er definert som det å ta vare på og ikke greie å kvitte seg med verdiløse ting, selv om de for andre ikke har noen verdi. Samlemani har tidligere blitt sett på som en undertype av tvangslidelser, men senere forskning tyder på at hamstring kan representere et relatert men distinkt syndrom.


== Referanser ==
Svein Arild Berntsen

Svein Arild Berntsen (født 29. desember 1950 i Stavanger) er en norsk maler, musiker og kunstformidler. 
Berntsen gjennomgikk forskole for tegnere ved Stavanger Yrkeskole i 1968-69 og tok deretter utdanning som reklametegner med kalligrafilære (1969–71).  I 1972-73 tok han utdanning i kunst og håndverk på SLFN/Statens lærerskole i forming på Notodden. Siden 1974 har han vært profesjonell kunstner og kunstformidler.  Han debuterte i 1977 på Unge Kunstneres Samfund i Oslo. 
Bildene til Berntsen har ofte motiv fra natur, dans og musikk. Ofte er et musikkinstrument lagt inn i motivet.  I 1983 tegnet han kommunevåpenet til Lund kommune. Våpenet består av tre eikenøtter, som symboliserer de tre sentrale stedene i kommunen, Hovsherad, Ualand/Heskestad og Moi.   Badeanlegget «Polarbadet» på Bardufoss har et av Troms-fylkets største veggdekorasjoner, laget av Alvin Jensvold og Svein Arild Berntsen.  Flere kirkebygg har kunstverk av Berntsen, blant annet bymisjonskapellet i Tromsø, der altertavla er malt av kunstneren.
I 2009 var Svein Arild Berntsen festivalkunstner på Varangerfestivalen. I 2010 var han såkalt VU-kunstner under Vinterfestuka i Narvik. 
I tillegg til kunstvirksomheten har Berntsen vært en aktiv bluesmusiker, først med gruppen «Karva blues», deretter med «Pappa Svein bluesband».  Berntsen er vokalist og trakterer munnspillet. På Trygve Hoffs album «Rækved og lørveblues», utgitt i 1980, spilte han munnspill.  
Berntsen er nå bosatt i Vangsvik på Senja.


== Utstillinger ==
Et utvalg av utstillinger:

1977 Unge Kunstneres Samfund, Oslo.
1985 Festspillene i Nord-Norge
1990 Norske kulturdager i Berlin
1992 Festspillene i Nord-NorgeBerntsen har også deltatt på Vestlandsutstillingen, Nord-Norsken og Høstutstillingen.


== Diskografi ==


=== BlåCompaniet ===
Plommå i egget (2013)
Rubbel og bit (2014)


=== Karva blues ===
Back in the Mirror (1993)


=== Papa-Svein Bluesband ===
Demo/Live (1999)


=== Deltar på ===
Trygve Hoff: Rækved og lørveblues (1980)
Malvin Skulbru: Ikke så mykje men, litt a' kvert... (1982)
Trygve Hoff: Lån mæ no'n tima (1993)
Chris Barlow Band: Shade of Blue (2003)
Trygve Hoff: Kokfesk & Ballader (2008)
Tore Sivertsen: Evighet e lenge (2008)
Mørk: Karasho (2013)


== Referanser ==


== Eksterne lenker ==
«Oppdatert informasjon om kunstneren på Harstad Kunst og innramming.». hifas.no. Arkivert fra originalen 6. mars 2016. Besøkt 21. februar 2012. 
«Svein Arild Berntsen». visitsenja.no. Besøkt 22. februar 2012. 
«Pappa Svein bluesband». Besøkt 21. februar 2012. 
«Multikunstner runder 60». folkebladet.no. Besøkt 22. februar 2012. 
«Bluesmann lager kirkekunst». Gatemagasinet virkelig.no. Besøkt 21. februar 2012. 
«Lund kommune». Arkivert fra originalen 20. februar 2012. Besøkt 21. februar 2012.
Länsväg 164

Länsväg 164 er en svensk vei, som går mellom Strömstad og Åmål. Veiens lengde er rundt 116 km.


== Knutepunkter ==
 Västra Götalands län

Strömstad kommune Strömstad →  til Sandefjord
 Skee → Oslo, Göteborg
Lv988 Valex → 102Fylkesvei 102 (Norge)Tanum kommune Holkekärr → Riksvei 22 (Norge), felles trasé til Bullarebygden
 Bullarebygden → DingleDals-Ed kommune Bondemon → 884Fylkesvei 884 (Norge), felles trasé til Ed
 EdBengtsfors kommune Steneby, felles trasé til Bengtsfors → Uddevalla
 Dal–Västra Värmlands Järnväg 
 Bengtsfors → ArvikaÅmål kommune Åmål
Unga Sjálvstýri

Unga Sjálvstýri (USj) er ungdomsorganisasjonen til det sosialliberale partiet Sjálvstýri, som ønsker å etablere Færøyene som en egen stat.Den første organisasjonen med navnet Unga Sjálvstýri ble konstituert i Tórshavn våren 1939.I 1985 ble Unga Sjálvstýri tatt opp som medlem i Nordens Liberale og Radikale Ungdomsforbund.


== Referanser ==
Miss Marple

Miss Jane Marple er en fiktiv person som opptrer i 12 av Agatha Christies kriminalromaner. Miss Marple er en gammel frøken som opptrer som amatøretterforsker, og ofte klarer å løse mysterier bedre enn politiet. Hun refererer stadig til «The human being» (mennesket/menneskenaturen). 
Hun bor i St. Mary Mead, en typisk gammeldags engelsk landsby. Flere av bøkene foregår der. Hun har blitt spilt av Margaret Rutherford, Angela Lansbury, Dulcie Gray, Helen Hayes, Joan Hickson, Geraldine McEwan og Julia McKenzie på film og fjernsyn, og er en av Agatha Christies mest kjente figurer. 
Den første gangen hun kom på trykk var i nr. 350 av The Royal Magazine i desember 1927 med den første publisering av novellen The Tuesday Night Club som senere ble første kapittelet i The Thirteen Problems (1932). Hennes første opptreden i en roman var i The Murder at the Vicarage i 1930.


== Bøker og novellesamlinger med Miss Marple ==


=== Bøker ===
1930: The Murder at the Vicarage (på norsk 1932: Mordet i prestegården)
1942: The Body in the Library (på norsk: Liket i biblioteket)
1942: The Moving Finger (på norsk: Mord pr. korrespondanse)
1950: A Murder Is Announced (på norsk: Invitasjon til mord)
1952: They Do It with Mirrors (på norsk: Lek med speil)
1953: A Pocket Full of Rye (på norsk: Sort knekt)
1957: 4.50 from Paddington (på norsk: 4.50 fra Paddington)
1962: The Mirror Crack'd from Side to Side (på norsk: Mord som medisin)
1964: A Caribbean Mystery (på norsk: Mysterium i Vestindia)
1965: At Bertram's Hotel (på norsk: Den forsvunne domprost)
1971: Nemesis (på norsk: Nemesis)
1976: Sleeping Murder: Miss Marple's Last Case (på norsk 1977: Miss Marples siste sak)


=== Novellesamlinger ===
1927: The Tuesday Night Club, i denne novellen opptrådte Miss Marple for første gang
1933: The Thirteen Problems (på norsk: Tretten mysterier), noveller
1979: Miss Marple's Final Cases and Two Other Stories, noveller samlet posthumt. Skrevet mellom 1939 og 1954
1985: Miss Marple: The Complete Short Stories, ISBN 0-396-08747-7, totalt 20 noveller fra fire samlinger: The Tuesday Club Murders, The Regatta Mystery, Three Blind Mice and Other Stories, og Double Sin and Other Stories.Miss Marple opptrer også i novellen Greenshaw's Folly, som tradisjonelt inkluderes i Poirot-samlingen The Adventure of the Christmas Pudding fra 1960. Hun er hovedperson i fire av novellene i samlingen Three Blind Mice and Other Stories fra 1950: Strange Jest, Tape-Measure Murder, The Case of the Caretaker, og The Case of the Perfect Maid.
Stian Jacobsen

Stian Mosefinn Jacobsen (født 13. september 1972) er en norsk forfatter og finansjournalist, som siden 1998 har jobbet i HegnarOnline. Han har skrevet bøkene «Norges beste investorer», «Norge beste gründere», «Maten og kjærligheten» og «Eiendomsskolen».
Bøkene er gitt ut på forlaget til Trygve Hegnar, bortsett fra «Maten og kjærligheten» som er gitt ut på Schibsted Forlag.
Stian Jacobsen er opprinnelig fra Odda, men vokste opp i Stavern i Vestfold. Han bor nå på Grünerløkka i Oslo.
Blaff

Blaff er rockebandet Raga Rockers femte studioalbum og ble utgitt på Sonet Grammofon i 1989. Albumet lå i fire uker på VG-lista med en sjuendeplass som beste plassering.


== Sporliste ==
Alle sanger er skrevet av Michael Krohn.

«Lysere tider»
«Blaff»
«Rock'n roll»
«Invitasjon»
«Det skjulte kamera»
«Ny dag»
«Hold hodet høyt»
«2 kl. mennesker»
«Tid»
«Best å være streit»
«Sukker»
«Fritt liv»


== Medvirkende ==


=== Raga Rockers ===
Michael Krohn - sang, produsent
Tore Berg - gitar, produsent
Livio Aiello - bass, produsent
Nils Aune - keyboard, gitar, produsent
Jan Arne Kristiansen - trommer, produsent


=== Øvrige medvirkende ===
Anders Lind - produsent
Björn Almstedt - mastering
Maya Glaser - fotograf
Truls Halvorsen - coverdesign


== Listeplasseringer ==


== Referanser ==
Unga Tjóðveldið

Unga Tjóðveldið (norsk oversettelse: «Den unge republikken») er ungdomsorganisasjonen til Tjóðveldi, et venstreorientert selvstendighetsparti på Færøyene. Organisasjonen ble stiftet i 1965 av elever ved Føroya Studentaskúli.


== Ledere siden 1998 ==
Annlis Bjarkhamar
Jóannes Vitalis Hansen
Rúni Nielsen
Jógvan Jacobsen
Barbara Holm
Rúni Nielsen og Barbara Holm
Jógvan Arnason Djurhuus
Gunnhild Dahl Niclasen 2009–2011
Regin Winther Poulsen 2011–2014
Tráin Petursson Nónklett 2014–2016
Elsa Berg 2016–2018
Hervør Pálsdóttir 2018–d.d.


== Referanser ==


== Eksterne lenker ==
Offisielt nettsted
Länsväg 2206 (Västra Götalands län)

Länsväg O 2206 er en svensk sekundærvei som går mellom den norsk-svenske grensen ved Alingmoen og Bengtsfors. Veiens lengde er rundt 40 km. Veien inneholder en ferge over Store Le.


== Knutepunkter ==
 Västra Götalands län

Dals-Ed kommune Riksgrensen ved Alingmoen → 106Fylkesvei 106 (Norge)
Lv2207 Solum
Lv2208 Solum
Lv2183 Nössemark → mot  Ed
Lv2209 Nössemark
 fra Jaren
til Sund
Lv2194 Sund → mot Håbol
Lv2210 TrytjärnenBengtsfors kommuneLv2212 Barkerud → via Lv506 til Lennartsfors og Årjäng
Lv2193 Årbol → mot  Gäserud
Lv2204 Nytorp
 Bengtsfors


== Kilder ==
https://nvdb2012.trafikverket.se/SeTransportnatverket


== Eksterne lenker ==
Sund-Jarenleden (Färjerederiet)